
RAPORT PRIVIND ACTIVITATEA PARCHETELOR

ÎN PRIMUL TRIMESTRU AL  ANULUI 2008

I.  Analiza volumului de activitate al parchetelor în primele 3 luni ale anului 2008.

 1.  Activitatea la nivelul parchetelor de pe lângă judecătorii.

 
În perioada de referinţă, la nivelul întregii ţări au funcţionat un număr de 178 parchete de pe lângă judecătorii, care au înregistrat, în primele trei luni ale anului 2008, un volum de activitate de 720.087 lucrări din care 686.017 dosare, raportat la un număr de 996 procurori ce au funcţionat în cadrul acestor unităţi, dintr-o schemă prevăzută de 1.323 posturi.
La calcularea volumului total de lucrări au fost avute în vedere cauzele penale existente la începutul anului, cele intrate pe parcursul perioadei, apelurile şi recursurile declarate în cauzele penale şi civile, plângeri de soluţionat. Cauzele penale de soluţionat cuprind cauzele care au fost soluţionate prin rechizitoriu, neînceperea urmăririi penale, încetarea urmăririi penale, scoaterea de sub urmărire penală, scoaterea de sub urmărire penală cu aplicarea prevederilor art. 181 Cod penal, cauzele penale clasate, cele declinate, suspendate, conexate, cele rămase nesoluţionate la sfârşitul perioadei de raportare, inclusiv cauzele cu autori neidentificaţi rămase nesoluţionate.

Parchetele desfăşoară şi alte activităţi care nu sunt cuprinse în evidenţele statistice: cererile de recuzare, cauzele penale studiate în vederea confirmării începerii urmăririi penale, cele analizate pentru trecerea în evidenţă cu autori neidentificaţi, notele de îndrumare date în cauzele aflate în curs de cercetare la organele de cercetare penală, analize, verificări. 

Precizăm de asemenea că prezentul raport include nu numai dosarele penale întocmite de procurorii care au ocupat funcţii de execuţie, ci şi pe cele efectuate de procurorii încadraţi pe funcţii de conducere.

*

Volumul de activitate al parchetelor de pe lângă judecătorii a crescut, în primele 3 luni ale anului 2008, faţă de aceeaşi perioadă a anului 2007, cu un număr de 134.847 lucrări (23 %) şi 124.746 dosare penale (22,2%), în timp ce  numărul de procurori care au funcţionat la aceste unităţi a scăzut de la  1007 la 996..

În funcţie de volumul de activitate, parchetele de pe lângă judecătorii se pot clasifica astfel:


- unităţi cu volum mai mic de 1.000 cauze: 65;


- unităţi cu volum cuprins între 1.000 - 5.000 cauze: 82;


- unităţi cu volum cuprins între 5.000 – 10.000 cauze: 14;


- unităţi cu volum cuprins între 10.000 – 15.000 cauze: 6;

- unităţi cu volum cuprins între 15.000 – 20.000 cauze: 4;
- unităţi cu un volum de peste 20.000 cauze: 7.

Volumul de activitate al parchetelor de pe lângă judecătorii  se prezintă grafic astfel:

Se observă astfel creşterea numărului parchetelor de acest rang care au înregistrat un volum de activitate de peste 20.000 de cauze: 7 unităţi în perioada de referinţă, faţă de doar 5 unităţi în primele 3 luni ale anului 2007. 

Comparativ cu primele trei trimestre ale anului 2007, se reţin următoarele:

	Unităţi de parchet care au înregistrat un volum de activitate de peste 20.000 de cauze în 2008
	Volum de activitate
3 luni 2008
	Volum de activitate

3 luni 2007

	IASI
	20.388
	14.109

	SECT.3 BUCURESTI
	22.098
	17.275

	TIMISOARA
	23.538
	17.277

	CLUJ-NAPOCA
	25.554
	21.120

	SECT.2 BUCURESTI
	26.039
	21.298

	BRASOV
	27.829
	20.832

	SECT.1 BUCURESTI
	30.312
	20.622


Concluzionând, situaţia se prezintă astfel:

	Volum de activitate
	3 luni 2008
	3 luni 2007

	sub 1.000 dosare
	65 unităţi de parchet
	69 unităţi de parchet

	între 1.000 - 5.000 dosare
	82 unităţi de parchet
	84 unităţi de parchet

	între 5.000-10.000 dosare
	14 unităţi de parchet
	9 unităţi de parchet

	între 10.000-15.000 dosare
	6 unităţi de parchet
	8 unităţi de parchet

	între 15.000-20.000 dosare
	4 unităţi de parchet
	3 unităţi de parchet

	peste 20.000 dosare
	7 unităţi de parchet
	5 unităţi de parchet



În categoria parchetelor care au înregistrat o creştere semnificativă de activitate se numără Parchetul de pe lângă Judecătoria Sectorul 1 Bucureşti  cu 9.690 dosare mai mult (de la 20.622 dosare înregistrate spre soluţionare în primele trei luni ale anului 2007 la 30.312 dosare în perioada de raportare),  Parchetul de pe lângă Judecătoria Braşov cu 6.997 dosare mai mult (de la 20.832 dosare la 27.827 dosare), Parchetul de pe lângă Judecătoria Iaşi cu 6.279 dosare mai multe  (de la 14.109 dosare  la 20.388 dosare), Parchetul de pe lângă Judecătoria Timişoara cu 6.261 dosare mai mult (de la 17.277 dosare  la 23.538 dosare), Parchetul de pe lângă Judecătoria Sectorul 3 Bucureşti cu 4.832 dosare mai mult (de la 17.275 dosare  la 22.098 dosare), Parchetul de pe lângă Judecătoria Sectorul 2 Bucureşti cu 4.741 dosare mai multe (de la 21.298 dosare la 26.039 dosare), Parchetul de pe lângă Judecătoria Cluj Napoca cu 4.434 dosare mai mult (de la 21.120 dosare la 25.554 dosare), Parchetul de pe lângă Judecătoria Sectorului 4 Bucureşti cu 4.205 dosare mai multe (de la 14.500 dosare la 18.705 dosare).
Scăderi mai importante ale volumului de activitate s-au înregistrat în cazul Parchetului de pe lângă Judecătoria Buftea - cu 4.692 dosare mai puţin (de la 12.206 dosare înregistrate în perioada de referinţă în anul 2007 la 7.514 dosare în prezent), Parchetului de pe lângă Judecătoria Sectorului 6 Bucureşti cu 1.578 dosare mai puţin (de la 20.218 dosare la 18.640). 

Din totalul de 652.112 dosare  de soluţionat, înregistrate la aceste unităţi de parchet, au fost soluţionate un număr de 117.277 dosare, număr care nu include şi cauzele declinate, conexate ori suspendate ( 95.328 în aceeaşi perioadă a anului 2007).

2.  Activitatea la nivelul parchetelor de pe lângă tribunale.


În întreaga ţară funcţionează în prezent 41 parchete civile de pe lângă tribunale, exceptând parchetele de pe lângă tribunalele militare, la care ne vom referi separat, precum şi Parchetul de pe lângă Tribunalul pentru Minori şi Familie a cărui activitate a fost inclusă în volumul de activitate al Parchetului de pe lângă Tribunalul Braşov. 


La nivelul celor 41 parchete de pe lângă tribunale a fost înregistrat un volum de activitate de 27.807 dosare, raportat la un număr de 525 procurori care şi-au desfăşurat activitatea la aceste unităţi, dintr-o schemă prevăzută de 635 posturi.


În anul 2007, în perioada de referinţă, a fost înregistrat spre soluţionare un  număr de 30.320 dosare, cu aproximativ 9 % mai mult decât în primele trei luni ale anului 2008, raportat la un număr de 501 procurori care au funcţionat la aceste parchete.


În funcţie de volumul de activitate, aceste unităţi de parchet se pot grupa astfel:



- unităţi cu un volum situat sub 500 dosare penale: 26;



- unităţi cu un volum cuprins între 500 – 1.000 dosare: 11;


- unităţi cu un volum cuprins între 1.000 – 5.000 dosare: 3;



- unităţi cu un volum de peste 5.000 lucrări: 1;

Volumul de activitate al parchetelor de pe lângă tribunale – situaţie comparativă:

Cu un volum ridicat de activitate se remarcă Parchetul de pe lângă Tribunalul Bucureşti, care a înregistrat în perioada de referinţă un volum de dosare de 5.564, în scădere totusi cu 1.610 dosare faţă de aceeaşi perioadă a anului precedent.



În comparaţie cu anul precedent, s-a constatat că majoritatea parchetelor de pe lângă tribunale (27) au înregistrat spre soluţionare un număr de dosare în scădere.


Astfel, putem exemplifica drept unităţi care au înregistrat scăderi mai importante ale volumului de activitate: Parchetul de pe lângă Tribunalul Bucureşti (cu 1.610 dosare), Parchetul de pe lângă Tribunalul Maramureş (cu 487 dosare), Parchetul de pe lângă Tribunalul Teleorman (cu 378 dosare), Parchetul de pe lângă Tribunalul Cluj (cu 346 dosare ) şi Parchetul de pe lângă Tribunalul Neamţ  (cu 306 dosare).
          Esistă totuşi şi unităţi de parchet care şi-au mărit volumul de activitate în raport cu anul 2007, spre exemplu Parchetul de pe lângă Tribunalul Iaşi cu 1432 dosare,  Parchetul de pe lângă Tribunalul Constanţa cu 567 dosare, Parchetul de pe lângă Tribunalul Bihor cu 284 cauze, etc.
Din totalul de 27.807 dosare de soluţionat, înregistrate la aceste unităţi de parchet, au fost soluţionate un număr de 8.444 dosare, exceptând cauzele declinate, conexate ori suspendate şi care se evidenţiată statistic doar semestrial şi  anual (faţă de 7195 în anul 2007). 



3.  Activitatea la nivelul parchetelor de pe lângă curţile de apel.





Cele 15 parchete civile de pe lângă curţile de apel, care funcţionează în România, au avut spre soluţionare în perioada de referinţă un număr de 6.098 dosare, care au fost repartizate unui număr de 224 procurori, dintr-o schemă prevăzută de 249 posturi.



Faţă de aceeaşi perioadă a anului trecut, activitatea parchetelor de acest rang a crescut cu 3.060 dosare (100,7 %), iar numărul procurorilor a crescut cu 27 persoane reprezentând 13,7% .



În funcţie de volumul de activitate, parchetele de pe lângă curţile de apel se pot grupa astfel:



- unităţi cu volum mai mic de 1.000 lucrări: 14;



- unităţi cu un volum situat peste 1.000 lucrări: 1.

Ca şi în primul trimestru al anului, cel mai mare număr de dosare de soluţionat a fost înregistrat la Parchetul de pe lângă Curtea de Apel Bucureşti (1.634 dosare). Cu toate acestea, în anul anterior numărul de dosare a fost de numai 649.

La polul opus,  cu cel mai mic volum de activitate s-a aflat Parchetul de pe lângă Curtea de Apel Oradea cu 161 dosare respectiv Curtea de Apel Târgu - Mureş cu numai 163 dosare de  soluţionat.


         În perioada de raportare, comparativ cu anul 2007, toate unităţile de parchet de acest rang au înregistrat o creştere a volumului de activitate.  

Creşteri mai semnificative ale volumului de activitate s-au înregistrat aşa cum am menţionat deja, în cazul Parchetului de pe lângă Curtea de Apel Bucureşti  – care a înregistrat în perioada de raportare un număr de 1634 dosare , cu 985 dosare  de soluţionat mai mult decât în primele 3 luni ale anului 2007, Parchetului de pe lângă Curtea de Apel Ploieşti (cu 336 dosare mai mult), Parchetului de pe lângă Curtea de Apel Craiova (cu 295 dosare mai mult), Parchetului de pe lângă Curtea de Apel Constanţa (cu 245 dosare mai mult).

Din totalul de 6.098 dosare de soluţionat înregistrate la aceste unităţi de parchet, au fost soluţionate un număr de 2049 dosare, la care se mai adaugă şi cauzele declinate, conexate ori suspendate şi care nu sunt evidenţiate distinct în raportările statistice trimestriale (1475 în anul 2007).

          4. Activitatea la nivelul Parchetului de pe lângă Înalta Curte de Casaţie şi Justiţie.
          În ceea ce priveşte activitatea proprie, Parchetul de pe lângă Înalta Curte de Casaţie şi Justiţie, a înregistrat o scădere a volumului de activitate comparativ cu aceeaşi perioadă a anului 2007. Astfel, de la 1176 dosare în primele 3 luni ale anului 2007 activitatea a scăzut la 1.136 dosare de soluţionat în anul curent ceea ce echivalează cu o scădere  procentuală de 3,4%.

         Activitatea Direcţiei Naţionale Anticorupţie în schimb a crescut de la 1.643 dosare în 2007 la 1.940 în prezent, ceea ce înseamnă o creştere cu 18%; la nivelul DIICOT s-a înregistrat însă o scădere de la 11.115 dosare în anul 2007 la 8.778 dosare in trimestrul 1 2008 (cu 21% mai puţine dosare) . 

         Volumul de activitate în cadrul Secţiei Militare a Parchetului de pe lângă Înalta Curte de Casaţie şi Justiţie şi a celorlalte instanţe militare este de 2.288 in trimestrul I 2008 faţă de 2.055 in aceeaşi perioadă a anului 2007, reprezentând o creştere de 11,3%.
II. Gradul de ocupare a posturilor de procurori, raportat la schema parchetelor, în primele 3 luni ale anului 2008.


În primele 3 luni ale anului 2008, la nivelul tuturor parchetelor (cu excepţia celor militare - la care ne vom referi într-o secţiune separată – şi cu excepţia Parchetului de pe lângă Înalta Curte de Casaţie şi Justiţie), au existat 2.207 posturi de procuror pe schemă.

 Din totalul de 2.207 posturi cuprinse în schemele unităţilor care funcţionează, au fost ocupate un număr de 1.745 posturi. Se constată un grad de ocupare a posturilor, raportat la schema existentă, de 79%. Situaţia este comparabilă cu cea din aceeaşi perioda a anului 2007 când procentul de ocupare a fost de 78,49%.

Gradul de ocupare a posturilor la parchetele de pe lângă judecătorii, în primele 3 luni ale anului 2007.

1. Pe plan naţional, la nivelul tuturor parchetelor de acest grad, a existat în perioada de referinţă o schemă de 1.323 posturi (de execuţie şi de conducere), fiind ocupate un număr de 996 posturi, ceea ce a determinat un grad de ocupare a posturilor de execuţie şi conducere de aproximativ 75,3 %, faţă de 78,2 %, cât s-a înregistrat în trimestrul I 2007.
La nivelul parchetelor de pe lângă judecătorii, gradul de ocupare a posturilor de execuţie a fost următorul:


- până la 50% -  14 unităţi de parchet;


- 50%              - 17 unităţi de parchet; 


- 51% - 99%  - 102 unităţi de parchet; 


- 100%            - 45 unităţi de parchet.

Enumerăm unităţile de parchet care, în perioada de referinţă, au funcţionat cu schema complet ocupată :

	         Unitatea

 
	Schema

prevăzută
	Posturi 

ocupate

	P.J.
	- Blaj
	4
	4

	P.J.
	- Sebeş
	4
	4

	P.J.
	- Agnita
	3
	3

	P.J.
	- Sălişte
	3
	3

	P.J.
	- Orăştie
	3
	3

	P.J.
	- Brad
	3
	3

	P.J.
	- Haţeg
	3
	3

	P.J.
	- Câmpulung
	6
	6

	P.J.
	- Curtea de Argeş
	5
	5

	P.J.
	- Râmnicu Vâlcea
	12
	12

	P.J.
	- Brezoi
	3
	3

	P.J.
	- Bălceşti 
	3
	3

	P.J.
	- Oneşti
	9
	9

	P.J.
	- Beiuş
	5
	5

	P.J.
	- Aleşd 
	4
	4

	P.J.
	- Vatra Dornei
	4
	4

	P.J.
	- Făgăraş
	5
	5

	P.J.
	- Rupea
	3
	3

	P.J.
	- Lehliu Gară
	4
	4

	P.J.
	- Bolintin – Vale
	4
	4

	P.J.
	- Alexandria
	8
	8

	P.J.
	- Beclean
	3
	3

	P.J.
	- Hârşova 
	3
	3

	P.J.
	- Măcin
	3
	3

	P.J.
	- Calafat
	4
	4

	P.J.
	- Târgu Jiu
	14
	14

	P.J.
	- Novaci
	3
	3

	P.J.
	- Orşova
	3
	3

	P.J.
	- Baia de Aramă
	3
	3

	P.J.
	- Caracal
	6
	6

	P.J.
	- Balş
	4
	4

	P.J.
	- Panciu
	4
	4

	P.J.
	- Iaşi
	23
	23

	P.J.
	- Târnăveni
	4
	4

	P.J.
	- Topliţa
	4
	4


	P.J.
	- Gheorgheni
	3
	3

	P.J.
	- Mizil
	3
	3

	P.J.
	- Sinaia
	4
	4

	P.J.
	- Râmnicu Sărat
	6
	6

	P.J.
	- Pucioasa
	4
	4

	P.J.
	- Sânnicolau Mare
	4
	4

	P.J.
	- Făget
	4
	4

	P.J.
	- Gurahonţ
	3
	3

	P.J.
	- Chişineu – Criş
	3
	3

	P.J.
	- Moldova – Nouă
	3
	3


Este de subliniat faptul că, aşa cum rezultă din datele furnizate de Serviciul Resurse Umane pentru Parchete, la sfârşitul primelor 3 luni ale anului 2008 un număr de 5 unităţi funcţionau cu un singur procuror, care a ocupat şi funcţia de conducere, primul procuror îndeplinind astfel activităţi atât în compartimentul de supraveghere a urmăririi penale, cât şi în compartimentul judiciar. 

Cele 5 unităţi au fost următoarele:




	                 Unitatea
	Schema  prevăzută
	Posturi   ocupate

	-Şimleu Silvaniei
	4
	1

	- Târgu Bujor
	4
	1

	- Avrig 
	4
	1

	-Şomcuta Mare 
	3
	1

	- Bozovici
	3
	1



Situaţia s-a îmbunătăţit considerabil în perioada de raportare, faţă de aceeaşi perioadă a anului 2007, când un număr de 12 unităţi au funcţionat cu un singur procuror. 


Unităţile care s-au confruntat cu probleme din punct de vedere al gradului redus de ocupare a schemei sunt următoarele:

	                 Unitatea

 
	Schema

prevăzută
	Posturi 

ocupate

	- Şimleu Silvaniei
	4
	1

	- Târgu Bujor
	4
	1

	- Avrig 
	3
	1

	- Horezu
	6
	2

	- Şomcuta Mare 
	3
	1

	- Bozovici
	3
	1


	- Bistriţa
	8
	3

	- Tecuci
	8
	3

	Satu Mare
	13
	5

	- Târgu Neamţ
	5
	2

	Fălticeni
	5
	2

	- Sighetu Marmaţiei
	5
	2

	- Vânju Mare
	5
	2

	- Giurgiu
	11
	5



Gradul de ocupare a posturilor la parchetele de pe lângă tribunale, în primele 3 luni ale anului 2007.


2. Numărul de procurori pe schemă la nivelul parchetelor de pe lângă tribunale a fost, în perioada de referinţă de 635, din care 525 posturi au fost ocupate (aproximativ 82 %). Comparativ, în aceeaşi perioda a anului 2007 gradul de ocupare a fost inferior şi anume 78,89%.

Din punctul de vedere al gradului de ocupare efectivă a schemei posturilor de execuţie, se constată următoarea situaţie: 

- 50% - 99%             - 36 unităţi de parchet


- 100%                       - 5 unităţi de parchet .

Spre deosebire de parchetele de pe lângă judecătorii, parchetele de pe lângă tribunale au avut un grad mai mare de ocupare a posturilor prevăzute pe schemă, neexistând astfel de unităţi de parchet cu grad de ocupare sub 50 %.


       Mai mult, spre deosebire de primele 3 luni ale anului 2008, se constată o creştere uşoară a numărului de parchete de acest rang care au avut schema complet ocupată. Astfel, aşa cum am menţionat anterior, la finalul perioadei de raportare 5 unităţi au avut schema complet ocupată pe când, în aceeaşi perioadă a anului trecut numărul unităţilor cu schema  complet ocupată a fost de 4.  

 
Gradul de ocupare a posturilor la parchetele de pe lângă curţile de apel, în primele 3 luni ale anului 2008.



3. În perioada de referinţă, din cele 249 de posturi prevăzute pe schemă la nivelul parchetelor de pe lângă curţile de apel au fost ocupate 224 posturi, ceea ce a determinat un grad de ocupare de 89,95 %. Procentul este în creştere faţă de aceeaşi perioda a anului trecut când gradul de ocupare a fost de 79,1%.

Spre deosebire de primele trei luni ale anului 2008, când 3 unităţi de parchet de acest grad a avut schema complet ocupată (Parchetul de pe lângă Curtea de Apel Ploieşti, Parchetul de pe lângă Curtea de Apel Galaţi şi Parchetul de pe lângă Curtea de Apel Braşov), în trimestrul I  2007 o singură unitate a avut schema completă - Parchetul de pe lângă Curtea de Apel Ploieşti.
         Gradul de ocupare a posturilor la Parchetul de pe lângă Înalta Curte de Casaţiei şi Justiţie

         Schema proprie a Parchetului de pe lângă Înalta Curte de Casaţie şi Justiţie a fost de 161 de posturi de procuror, din care au fost ocupate 154 posturi ceea ce denotă un grad de ocupare de 95,6%.

        Situaţia a rămas aproximativ aceeaşi ca şi în anul anterior în ceea ce priveşte Direcţia Naţională Anticorupţie respectiv Direcţia de Investigare a Infracţiunilor de Criminalitate Organizată şi Terorism. Astfel, cu o schemă constantă faţă de anul 2007 (145 respectiv 230 posturi) numărul posturilor ocupate efectiv a fost apropiat de cel de anul trecut, pentru fiecare din cele două unităţi, gradul de ocupare  fiind astfel cu puţin mai mare de 80%.

        Situaţia a rămas  neschimbată şi în cadrul Secţiei Parchetelor Militare când în ambele perioade s-a lucrat cu 12 procurori în mod efectiv (un grad de ocupare de 86%).
III. Încărcătura efectivă pe procuror în raport cu media naţională de dosare pe procuror.

Dacă pentru calcularea gradului de ocupare a schemelor la nivelul unităţilor de parchet care funcţionează în România au fost avute în vedere posturile ocupate la finalul trimestrului I 2008, aşa cum a rezultat din datele furnizate de Serviciul Resurse Umane pentru Parchete, pentru calcularea indicatorului statistic referitor la încărcătura efectivă pe procuror au fost avute în vedere posturile “efectiv ocupate”, aşa cum au fost acestea comunicate de Serviciul Resurse Umane pentru Parchete, ca o medie a numărului de procurori care au funcţionat efectiv în perioada de referinţă (nu au fost luaţi în calcul acei magistraţi care s-au aflat în concedii fără plată, concedii de îngrijire a copilului în vârstă de până la 2 ani, detaşaţi la alte instituţii ş.a.m.d.)



La sfârşitul perioadei de referinţă, la nivelul parchetelor de pe lângă judecătorii, a fost stabilită o medie naţională de dosare pe procuror de 665.


 În  raport de această medie, 44 unităţi de parchet au avut o medie de dosare pe procuror mai mare decât media naţională în timp ce 134 unităţi de parchet au avut o medie de dosare pe procuror mai mică decât media naţională.



Media naţională de dosare pe procuror a crescut cu 19,3 %, faţă de aceeaşi perioadă a anului precedent, când s-a ridicat la un număr de 557 dosare.


În perioada de referinţă s-au remarcat 7 unităţi de parchet care au înregistrat o încărcătură/procuror mai mare decât dublul mediei naţionale de dosare: 
	UNITATEA
	MEDIA NAŢIONALĂ DE DOSARE  PE PROCUROR 
	MEDIA DE DOSARE PE PROCUROR
	DIFERENŢĂ

	Parchetul de pe lângă Judecătoria Horezu
	665
	3.001
	2.336

	Parchetul de pe lângă Judecătoria Braşov
	665
	1.855
	1.190

	Parchetul de pe lângă Judecătoria Satu Mare
	665
	1.831
	1.166

	Parchetul de pe lângă Judecătoria Tg Bujor
	665
	1.755
	1.090

	Parchetul de pe lângă Judecătoria Cluj Napoca
	665
	1.704
	1.039

	Parchetul de pe lângă Judecătoria Timişoara
	665
	1.569
	904

	Parchetul de pe lângă Sectorul 1 
	665
	1.378
	713




Este adevărat că toate cele şapte unităţi de parchet au avut un grad scăzut de ocupare a schemelor prevăzute, Parchetul de pe lângă Judecătoria Horezu şi Tg Bujor funcţionând efectiv cu un singur procuror, Parchetul de pe lângă Judecătoria Cluj Napoca funcţionând efectiv cu 15 procurori dintr-o schemă de 19 posturi, Parchetul de pe lângă Judecătoria Satu Mare funcţionând efectiv cu 4 procurori dintr-o schemă de 13, Parchetul de pe lângă Judecătoria Timişoara  funcţionând efectiv cu 15 procurori  dintr-o schemă de 23 posturi, Parchetul de pe lângă Judecătoria Braşov funcţionând efectiv cu 15 procurori  dintr-o schemă de 21 posturi şi Parchetul de pe lângă Judecătoria Sectorului 1 Bucureşti  funcţionând efectiv cu 22 procurori  dintr-o schemă de 30 posturi.


De asemenea, în perioada de referinţă un număr de 23 parchete au avut o încărcătură/procuror situată cu mult sub media naţională de dosare:
	Unitatea


	Încărcătura pe procuror 
	Media naţională de dosare pe procuror 

	P.J.
	SALISTEA
	65
	665

	P.J.
	AGNITA
	88
	665

	P.J.
	FAGET
	94
	665

	P.J.
	GURAHONT
	111
	665

	P.J.
	BAIA DE ARAMA
	116
	665

	P.J.
	DRAGOMIRESTI
	134
	665

	P.J.
	ORASTIE
	140
	665

	P.J.
	HATEG
	143
	665

	P.J.
	ORSOVA
	153
	665

	P.J.
	DETA
	155
	665

	P.J.
	BLAJ
	159
	665

	P.J.
	TG.LAPUS
	167
	665

	P.J.
	CHISINEU-CRIS
	168
	665

	P.J.
	MOLDOVA-NOUA
	170
	665

	P.J.
	ALESD
	171
	665

	P.J.
	BEIUS
	177
	665

	P.J.
	BALS
	180
	665

	P.J.
	PANCIU
	181
	665

	P.J.
	BOZOVICI
	186
	665

	P.J.
	VATRA DORNEI
	187
	665

	P.J.
	RUPEA
	190
	665

	P.J.
	INTORSURA-BUZAULUI
	191
	665

	P.J.
	ONESTI
	196
	665




Din aceste unităţi de parchet, au funcţionat cu schema complet ocupată un numar de 20, iar  celelalte 3 unităţi de parchet (Parchetul de pe lângă Judecătoria Bozovici, Intorsura Buzăului, Dragomireşti) în măsura completării schemei prevăzute, ar fi avut o încărcătură/procuror considerabil diminuată. 

*



La nivelul parchetelor de pe lângă tribunale, a fost stabilită o medie naţională de dosare pe procuror de 55 dosare, în timp ce în trimestrul I 2007 s-a ridicat la 61 dosare. 


 În raport de această medie, 17 unităţi de parchet au avut o medie de dosare pe procuror mai mare decât media naţională, iar 24 unităţi de parchet au avut o medie de dosare pe procuror mai mică decât media naţională.



 În perioada de referinţă, s-au remarcat ca având o mare încărcătură de dosare pe procuror, în raport de media naţională, Parchetul de pe lângă Tribunalul Constanţa (123), Parchetul de pe lângă Tribunalul Iaşi (122), Parchetul de pe lângă Tribunalul Giurgiu (112), Parchetul de pe lângă Tribunalul Bucureşti (109), Parchetul de pe lângă Tribunalul Cluj (89) şi Parchetul de pe lângă Tribunalul Brăila (89). Această situaţie este cauzată şi de lipsa de personal a acestor unităţi. Spre exemplu, Tribunalul Giurgiu are ocupate numai 5 posturi din 10 şi sunt numai 4 procurori efectiv, Tribunalul Bucureşti are ocupate 57 posturi dintr+o schemă de 68 , iar efectiv sunt 51 de procurori .



Din aceste unităţi menţionate mai sus, o singură unitate de parchet ar înregistra în ipoteza ocupării integrale a posturilor prevăzute pe schemă, o încărcătură de dosare/procuror apropiată de media naţională de dosare pe procuror respectiv Parchetul de pe lângă Tribunalul Giurgiu (45).




Încărcătura cea mai mică de dosare pe procuror a fost înregistrată de Parchetul de pe lângă Tribunalul Arad (16), Parchetul de pe lângă Tribunalul Călăraşi (19), Parchetul de pe lângă Tribunalul Alba (21), Parchetul de pe lângă Tribunalul Neamţ (21), Parchetul de pe lângă Tribunalul Olt (21), Parchetul de pe lângă Tribunalul Caraş-Severin (21), Parchetul de pe lângă Tribunalul Teleorman (22), şi Parchetul de pe lângă Tribunalul Meheninţi  care a avut un număr de 23 de dosare/procuror , în condiţiile în care numai Parchetul de pe lângă Tribunalul Caraş-Severin a avut schema completă.



De altfel, Parchetul de pe lângă Tribunalul Arad şi Parchetul de pe lângă Tribunalul Caraş Severin au înregistrat şi în primele 3 luni ale anului 2007 o încărcătură de dosare/procuror situată cu mult sub media naţională.
*



La nivelul parchetelor de pe lângă curţile de apel, a fost stabilită o medie naţională de dosare pe procuror de 29 dosare. În aceeaşi perioda a anului trecut această medie s-a ridicat la 15 dosare pe procuror. 


 În raport de această medie, 5 unităţi de parchet au avut o medie de dosare pe procuror mai mare decât media naţională, iar 10 unităţi de parchet au avut o medie de dosare pe procuror mai mică decât această medie.



 În perioada de raportare, cea mai mare încărcătură a fost înregistrată de Parchetul de pe lângă Curtea de Apel Bacău, care a avut un număr de 67 dosare pe procuror (având 10 posturi ocupate din 14), Parchetul de pe lângă Curtea de Apel Bucureşti, care a avut un număr de 44 dosare pe procuror (cu 37 posturi ocupate  efectiv din 50) şi Parchetul de pe lângă Curtea de Apel Piteşti  care a avut un număr de 44 dosare pe procuror (10 posturi ocupate din 13 ). 


 La polul opus s-au situat Parchetul de pe lângă Curtea de Apel Galaţi care a funcţionat cu 15 procurori din 16 posturi prevăzute şi a înregistrat un număr de doar 13 dosare  pe procuror şi Parchetul de pe lângă Curtea de Apel Oradea care a funcţionat cu 12 procurori din 13 posturi prevăzute şi a înregistrat un număr identic de 13 dosare pe procuror.



Trebuie remarcat totuşi că, în aceeaşi perioadă a anului precedent, Parchetele de pe lângă Curtea de Apel Galaţi şi Oradea s-au evidenţiat din nou cu cea mai mică  încărcătură de dosare/procuror, respectiv 9/10, în condiţiile în care s-a funcţionat cu deficit de un procuror la PCA Galaţi şi 3 procurori la PCA Oradea. 

                                                         *

           La nivelul Parchetului de pe lângă Înalta Curte de Casaţiei şi Justiţie (activitate proprie) ca urmare a scăderii volumului de activitate s-a remarcat o scădere uşoară şi a numărului de dosare/procuror de la 8 în primele trei luni ale anului 2007 la 7 în primele trei luni ale anului 2008. Întrucât această unitate lucrează cu o acoperire a schemei de procurori de aproape 95,6%, numărul de dosare /schema este identic – 7dosare pe procuror.

          Ca urmare a scăderii volumului de activitate, aceeaşi tendinţă de scădere a numărului de dosare pe procuror respectiv pe schemă se resimte şi în ceea ce priveşte activitatea Direcţiei de Investigare a Infracţiunilor de Criminalitate Organizată şi Terorism, o scădere de la 58 dosare pe procuror în 2007 la numai 45 dosare pe procuror in primele 3 luni ale anului 2008. La nivelul DNA, numărul de dosare/procuror a crescut  de la  de la 14 la 16 în trimestrul I 2008. În ceea ce priveşte numărul de procurori, acesta este sensibil egal cu cel care a funcţionat in trimestrul I al anului 2007. Secţia Parchetelor militare a avut de soluţionat 78 de dosare la un număr de 12 procurori, revenind un număr de 7 dosare pe procuror.  

        IV. Comparaţie între media de lucrări pe schemă a diferitelor unităţi de parchet şi media naţională de lucrări pe schemă.



La nivelul parchetelor de pe lângă judecătorii s-a stabilit o medie naţională de dosare de soluţionat pe schemă completă de  493.



În raport de această medie, au fost identificate 31 de unităţi de parchet care au determinat o încărcătură pe schemă mai mare decât media naţională.

	Unitatea


	Încărcătura pe schemă

completă
	Media naţională de dosare pe procuror pe schemă

	P.J.
	ARAD
	496
	493

	P.J.
	SIGHISOARA
	498
	493

	P.J.
	HOREZU
	500
	493

	P.J.
	BOTOSANI
	503
	493

	P.J.
	BACAU
	544
	493

	P.J.
	BIRLAD
	546
	493

	P.J.
	SATU MARE
	563
	493

	P.J.
	PITESTI
	578
	493

	P.J.
	TARGOVISTE
	580
	493

	P.J.
	GALATI
	584
	493

	P.J.
	BUZAU
	592
	493

	P.J.
	RM.VALCEA
	594
	493

	P.J.
	REGHIN
	597
	493

	P.J.
	GIURGIU
	609
	493

	P.J.
	RADUCANENI
	612
	493

	P.J.
	CONSTANTA
	671
	493

	P.J.
	CORNETU
	693
	493

	P.J.
	CRAIOVA
	697
	493

	P.J.
	PLOIESTI
	697
	493

	P.J.
	ORADEA
	795
	493

	P.J.
	SECT.6 BUCURESTI
	810
	493

	P.J.
	SECT.4 BUCURESTI
	850
	493

	P.J.
	SECT.5 BUCURESTI
	878
	493

	P.J.
	SECT.3 BUCURESTI
	884
	493

	P.J.
	IASI
	886
	493

	P.J.
	TG.MURES
	947
	493

	P.J.
	SECT.1 BUCURESTI
	1010
	493

	P.J.
	TIMISOARA
	1023
	493

	P.J.
	SECT.2 BUCURESTI
	1042
	493

	P.J.
	BRASOV
	1325
	493

	P.J.
	CLUJ-NAPOCA
	1345
	493


 Dintre acestea, 2 unităţi de parchet având schema ocupată 100% în perioada de referinţă: 

	UNITATEA
	Încărcătura pe schemă

 completă
	POSTURI PREVĂZUTE PE SCHEMĂ

	P.J.
	Râmnicu Vâlcea
	594
	12

	P.J.
	Iaşi
	886
	23


*



La nivelul parchetelor de lângă tribunale s-a stabilit o medie naţională de lucrări pe schemă completă de 44 dosare.


 Dintre cele 41 de astfel de unităţi de parchet, 9 unităţi au avut o încărcătură pe schemă mai mare sau egală cu media naţională, remarcându-se Parchetul de pe lângă Tribunalul Iaşi (117 dosare) şi Parchetul de pe lângă Tribunalul Constanţa (82 dosare), unităţi care s-au evidenţiat şi în primele trei luni ale anului 2007 când au înregistrat 52 şi, respectiv, 106 dosare/procuror/schemă complet ocupată.



Cea mai mică încărcătură pe schemă  a fost înregistrată la nivelul Parchetului de pe lângă Tribunalul Călăraşi (14 dosare), Parchetului de pe lângă Tribunalul Arad (15 dosare) şi Parchetului de pe lângă Tribunalul Galaţi (16 dosare). 

*



La nivelul parchetelor de pe lângă curţile de apel s-a stabilit o medie naţională de dosare pe schemă completă de 24.


 S-a constatat că aceeaşi unitate de parchet a înregistrat cea mai mare încărcătură de dosare/procuror/schemă completă atât în primele 3 luni ale anului 2007, cât şi  în perioada de referinţă, respectiv Parchetul de pe lângă Curtea de Apel Bacău, care a înregistrat un număr de 48 dosare/procuror/schemă completă, respectiv 32 dosare pe procuror-schemă ân trimestrul I 2007.
         La polul opus, cu numărul cel mai mic de dosare/procuror/schemă completă s-au situat: Parchetul de pe lângă Curtea de Apel Galaţi (cu 12 dosare) şi Parchetul de pe lângă Curtea de Apel Oradea ( cu 12 dosare).



V.  Activitatea la nivelul parchetelor militare


În prezent, în România funcţionează un număr de 6 parchete militare: Parchetul Militar de pe lângă Curtea Militară de Apel, Parchetul Militar de pe lângă Tribunalul Militar Teritorial, Parchetul Militar de pe lângă Tribunalul Militar Timişoara, Parchetul Militar de pe lângă Tribunalul Militar Cluj, Parchetul Militar de pe lângă Tribunalul Militar Iaşi şi Parchetul Militar de pe lângă Tribunalul Militar Bucureşti.

*


 Referitor la activitatea parchetelor militare, trebuie precizat că aceasta trebuie privită din punctul de vedere al unor unităţi de parchet specializate, dată fiind competenţa strictă, deferită de lege.


În primele trei luni ale anului 2008, volumul de activitate al celor 4 parchete de pe lângă tribunalele militare a fost de 275 dosare (Parchetul Militar Bucureşti a avut un volum de activitate de 106 dosare, Parchetul Militar Cluj un volum de activitate de 78 de dosare, Parchetul Militar Iaşi de 48 dosare şi Parchetul Militar Timişoara de 43 de dosare).

Parchetul Militar de pe lângă Tribunalul Militar Teritorial Bucureşti a înregistrat un volum de 530 dosare în timp ce Parchetul Militar de pe lângă Curtea Militară de Apel înregistrat un volum de activitate de 1.405 dosare. 
*

Parchetele militare au avut, în perioada de referinţă,  o schemă totală de 97 posturi (funcţii de execuţie şi funcţii de conducere). 

În perioada de raportare, din totalul de 97 posturi prevăzute pe schemă, au fost ocupate 60 de posturi (62 %). În concret, Parchetul Militar de pe lângă Tribunalul Militar Timişoara a avut o schemă de 14 posturi din care au fost ocupate 11 posturi, Parchetul Militar de pe lângă Tribunalul Militar Cluj a avut o schemă de 21 posturi din care au fost ocupate 12 posturi, Parchetul Militar de pe lângă Tribunalul Militar Iaşi a avut o schemă prevăzută de 13 posturi, din care au fost ocupate 7 posturi şi Parchetul Militar de pe lângă Tribunalul Militar Bucureşti cu o schemă de 21 posturi, din care au fost ocupate 14.



Parchetul Militar de pe lângă Tribunalul Militar Teritorial a avut o schemă prevăzută de 14 posturi, din care au fost ocupate 10 posturi iar Parchetul Militar de pe lângă Curtea Militară de Apel a funcţionat în trimestrul I 2008 cu un număr de 6 procurori, dintr-o schemă prevăzută de 14 posturi. 

*



În ceea ce priveşte încărcătura de dosare pe procuror situaţia este astfel:

	UNITATEA
	MEDIA DE  DOSARE PE PROCUROR ÎN TRIMESTRUL I 2008

	Parchetul Militar de pe lângă Curtea Militară de Apel
	234

	Parchetul Militar de pe lângă Tribunalul Militar Teritorial Bucureşti
	53

	Parchetul Militar de pe lângă Tribunalul Militar Timişoara
	4

	Parchetul Militar de pe lângă Tribunalul Militar Cluj
	7

	Parchetul Militar de pe lângă Tribunalul Militar Iaşi
	4

	Parchetul Militar de pe lângă Tribunalul Militar Bucureşti
	8


*



În ipoteza ocupării integrale a schemelor prevăzute, încărcătura de dosare pe procuror s-ar reduce considerabil:

	UNITATEA
	MEDIA DE  DOSARE  PE PROCUROR ÎN TRIMESTRUL I 2008

	Parchetul Militar de pe lângă Curtea Militară de Apel
	100

	Parchetul Militar de pe lângă Tribunalul Militar Teritorial Bucureşti
	38

	Parchetul Militar de pe lângă Tribunalul Militar Timişoara
	3

	Parchetul Militar de pe lângă Tribunalul Militar Cluj
	4

	Parchetul Militar de pe lângă Tribunalul Militar Iaşi
	4

	Parchetul Militar de pe lângă Tribunalul Militar Bucureşti
	5


VI. Concluzii şi propuneri

         Analizând datele prezentate mai sus, putem concluziona că prin prisma volumului de activitate,  parchetele de pe lângă judecătorii 
au înregistrat o creştere accentuată de activitate (cu 124.746 dosare mai mult faţă de aceeaşi perioda a anului 2007, reprezentând o crestere de 22%) în timp ce numărul procurorilor disponibili a scăzut cu un număr de 11 persoane.

       Ca o consecinţă directă s-a înregistrat o creştere a numărului unităţilor cu un număr mai mare de 20.000 cauze de soluţionat, de la 5 parchete în anul 2007 la 7 în prezent.

        În acest sens, se remarcă în mod deosebit Parchetul de pe lângă Judecătoria Sectorului 1 Bucureşti cu o creştere de aproape 10.000 dosare dar şi parchetele de pe lângă Judecătoria Braşov şi Iaşi cu o creştere de 7.000 respectiv 6.000 cauze.

        Numărul de cauze soluţionate se află şi el în creştere la nivelul perchetelor de pe lângă judecătorii (117.277 dosare în primele 3 luni 2008 faţă de 95.327 în aceeaşi perioda a anului 2007).

         Situaţia ocupării posturilor în cadrul acestor unităţi s-a înrăutăţit faţă de anul 2007, schema fiind ocupată doar într-o proporţie de 75.3% (78.2% în anul anterior).Cu toate acestea, dacă în anul 2007 un număr de 12 unităţi de parchet funcţionau cu un singur procuror, în prezent situaţia este mult îmbunătăţită, numai 5 parchete aflându-se în continuare în aceeaşi situaţie. 

       Este de remarcat că în primele 3 luni ale anului 2008 un număr de 31 unităţi de parchet au funcţionat cu o schemă ocupată într-o proporţie mai mică sau egală cu 50% .
         Ca urmare a creşterii volumului de activitate aşa cum am arătat, dar şi a restrângerii numărului de procurori, încărcătura medie pe procuror a crescut cu 19.3%, de la 557 dosare în primul trimestru 2007 la 665 în prezent.

         Se remarcă astfel 7 unităţi de parchet  care depăşesc considerabil chiar dublul mediei naţionale în raport cu încărcătura de 665 cauze/procuror, începând cu  Parchetul de pe lângă Judecătoria Horezu cu o încărcătură/procuror de 3.001 cauze. Situaţia este gravă şi în ceea ce priveşte Parchetul de pe lângă Judecătoria Braşov (1.855 cauze/procuror), Parchetul de pe lângă Judecătoria Satu Mare (1.831 cauze/procuror) sau Parchetul de pe lângă Judecătoria Târgu Bujor (1.755 cauze/procuror). De menţionat că niciuna dintre aceste unităţi nu a funcţionat cu schema completă în perioda menţionată, din contră unele dintre acestea activând cu un deficit extrem de mare de personal. 

          Astfel, Parchetul de pe lângă Judecătoria Horezu a funcţionat cu numai 1 procuror din 6 posturi disponibile, Parchetul de pe lângă Judecătoria Braşov cu 15 procurori din 21 de posturi, Parchetul de pe lângă Judecătoria Satu Mare cu 4 posturi ocupate din 13 iar Parchetul de pe lângă Judecătoria Târgu Bujor cu un singur procuror din 4 posturi pe schemă.

         Se desprinde în acest mod ideea că problema importantă cu care se confrunta toate aceste unităţi de parchet de acest nivel este lipsa personalului şi nu insuficienţa posturilor alocate.

         În egală măsură se constată faptul că 23 de unităţi de parchet de pe lângă judecătorii beneficiază de o încărcătură/procuror mult sub media naţională (ex. Parchetul de pe lângă Judecătoria Săliştea 65 cauze, Parchetul de pe lângă Judecătoria Agnita 88,  Parchetul de pe lângă Judecătoria Făget 94 etc.) în timp ce 20 dintre acestea au în acest moment o schemă complet ocupată.

        Spre deosebire de situaţia parchetelor de pe lângă judecătorii, volumul de activitate la nivelul parchetelor de pe lângă tribunale a scăzut în perioada de referinţă cu 9% în timp ce numărul procurorilor ce şi-au desfăşurat activitatea a crescut cu 24 persoane.

       O scădere importantă a numărului de cauze s-a întregistrat şi pentru Parchetul de pe lângă Tribunalul Bucureşti (1.610 cauze) însă cu toate acestea, unitatea respectivă se menţine în fruntea unităţilor de acest tip în ceea ce priveşte volumul de activitate (5.564 dosare). 

        Ca urmare a creşterii numărului de procurori, cuantumul dosarelor soluţionate a crescut în primul trimesttru 2008 faţă de aceeaşi periodă a anului 2007 (de la 7.195 cauze la 8.444) cu toate că volumul de activitate a fost în scădere. Efectul benefic imediat al acestei creşteri va consta în scăderea stocului de dosare pentru perioda imediat următoare.

       Aşa cum am arătat, gradul de ocupare a schemei de personal s-a îmbunătăţit faţă de primul trimestru 2007 fiind în creştere de la 78.89% la 82.67%. Cu toate acestea, numai 5 unităţi de parchet de acest nivel beneficiază de o acoperire integrală a schemei de personal.

        Încărcătura de dosare/procuror ca medie este mult inferioară celei determinată pentru parchetele de pe lângă judecătorii (55 dosare faţă de 665). Cu toate acestea se observă faptul că gradul de acoperire al schemei de personal la parchetele de pe lângă tribunale a crescut cu aproximatic 3%, exact procentul cu care s-a diminuat gradul de acoperire a schemelor la parchetele de pe lângă judecătorii. Se impune cu necesitate faţă de toate aceste concluzii o creştere accentuată în viitor a gradului de acoperire a schemelor pentru parchetele de pe lângă judecătorii .

        Există însă şi în rândul parchetelor de pe lângă tribunale unităţi care depăşesc această medie de 55 cauze; spre exemplu, Parchetul de pe lângă Tribunalul Constanţa cu 123 cauze/procuror, Parchetul de pe lângă Tribunalul Iaşi cu 122 cauze/procuror, Parchetul de pe lângă Tribunalul Giurgiu cu 112 cauze, Parchetul de pe lângă Tribunalul Bucureşti cu 109 dosare/procuror. 

        Ca şi în cazul parchetelor de pe lângă judecătorii, parchetele de pe lângă tribunale care înregistrează o astfel de încărcătură mult superioară mediei se confrunta cu o lipsă importantă de personal. Astfel, Parchetul de pe lângă Tribunalul Constanţa  operează cu 18 procurori dintr-o schemă de 23, Parchetul de pe lângă Tribunalul Giurgiu cu 4 procurori dintr-o schemă de 10 posturi, Parchetul de pe lângă Tribunalul Bucureşti cu 51 magistraţi dintr-o schemă de 68 posturi.

         În concluzie, şi pentru aceste unităţi problema esenţailă nu este aceea a măririi schemelor de personal ci, în primul rând a ocupării schemelor existente. 

          Ca o dovadă a celor afirmate se observă că respectivele unităţi dacă ar beneficia de o schemă integral ocupată s-ar apropia semnificativ de media naţională de dosare stabilită pentru acest tip de parchete. Pe de altă parte, parchetele de pe lângă tribunale care operează deja cu o schemă completă sau apropiată de 100% înregistrează o încărcătură foarte mică de dosare (ex. Parchetul de pe lângă Tribunalul Arad 93%, Parchetul de pe lângă Tribunalul Caraş Severin 100% etc.).

          Ca şi în cazul parchetelor de pe lângă judecătorii, volumul de activitate al parchetelor de pe lângă curţile de apel a crescut în perioda de referinţă. Creşterea este însă mult mai accentuată, depăşind chiar 100%. Totodată a crescut şi numărul procurorilor care au desfăşurat activitate efectiv în cadrul acestor unităţi cu 27 de persoane. În acest fel gradul de ocupare al schemelor s-a îmbunătăţit cu 10% faţă de aceeaşi perioadă a anului 2007 ajungând la 90%. Trei parchete beneficiază de un grad de acoperire de 100% faţă de numai unul anul anterior (  Parchetul de pe lângă Curtea de Apel Ploieşti,  Parchetul de pe lângă Curtea de Apel Galaţi şi Parchetul de pe lângă Curtea de Apel Braşov).

         Încărcătura de dosare/procuror a atins ca medie naţională pentru acest tip de unităţi 29 cauze/procuror în ipoteza dublării volumul de activitate aşa cum am arătat. În aceeaşi perioda a anului anterior aceasta a fost de numai 15 dosare/procuror. Se disting totusi câteva parchete care depăşesc această medie  însă este vorba despre unităţi de asemenea cu un grad redus de ocupare a schemelor (Parchetul de pe lângă Curtea de Apel Bacău cu 67 dosare / 10 procurori din 14 posturi,  Parchetul de pe lângă Curtea de Apel Bucureşti cu 44 cauze / 37 procurori din 50 posturi,  Parchetul de pe lângă Curtea de Apel Piteşti cu 44 cauze / 10 procurori din 13 posturi.).

        La polul opus se află  Parchetul de pe lângă Curtea de Apel Galaţi cu 13 dosare şi 15 procurori din 16 posturi respectiv Parchetul de pe lângă Curtea de Apel Oradea cu 13 dosare respectiv 12 procurori din 13 posturi pe schemă. 

        În ceea ce priveşte Parchetul de pe lângă Înalta Curte de Casaţie şi Justiţie, volumul de activitate propriu a scăzut uşor faţă de aceeaşi perioda a anului anterior cu 3.4% în timp ce gradul de ocupare a schemelor a rămas neschimbat (95.6%). Încărcătura/procuror s-a ridicat în perioda de referinţă la numai 7 dosare.

         Volumul de activitate a scăzut şi la DIICOT însă mult mai semnificativ (21%) în timp ce gradul de acoperire a schemei a rămas neschimbat faţă de anul anterior (aproximativ 80%).  Încărcătura/procuror  s-a situat la 45 dosare faţă de 58 în aceeaşi perioada a anului 2007.

        În ceea ce priveşte Direcţia Naţională Anticorupţie, volumul de activitate a crescut cu 18% faţă de primul trimestru 2007 ca şi încărcătura de dosare (de la 14 la 16 dosare/procuror). 

         Ca o concluzie generală apreciem că se impune urmărirea cu prioritate pentru perioda următoare a ocupării schemelor de personal în cadrul parchetelor de pe lângă judecătorii, a căror încărcătură depăşeşte cu mult pe cea a parchetelor de rang superior.

        Pentru valorificarea prezentelor concluzii propunem înaintarea raportului către Serviciul Resurse Umane pentru Parchete din cadrul Consiliului Superior al Magistraturii precum şi Parchetului de pe lângă Înalta Curte de Casaţie şi Justiţie.

Gradul de ocupare a schemei de procurori la parchetele de pe lângă tribunale

